ས་སྐྱ་བདག་ཆེན་ཚང་ནི་ཨ་རིའི་རྒྱལ་ཁོངས་སུ་གནས་བཅས་པའི་བོད་ཀྱི་ཁྱིམ་ཚང་ཐོག་མ་ཡིན་པ་དང་ལོ་ན་གཞོན་པའི་རིགས་མ་བདག་མོ་ལགས་ཀྱིས་སི་ཡ་ཐལ་དུ་བྱིས་པ་གཉིས་པ་སྐྱེས་ཤིང་སེམས་ལ་མི་འགྱང་བར་བོད་ལ་སླར་ལོག་ཐུབ་པར་སྙམ་མོད་མ་བསམ་ས་ནས་དེ་གར་མི་ལོ་སུམ་ཅུ་ལྷག་བསྐྱལ་དགོས་བྱུང་བ་རེད།དངོས་ཞུས་གློག་བརྙནགློག་གི་དྷརྨཞེས་པ་རུ་བདག་མོ་ལགས་ཀྱིས་དབྱིན་ཡིག་གི་ལམ་ནས་ཕྱིར་དྲན་པར།ང་རང་བོད་ཀྱི་ཤར་ཡུལ་དུ་སྐྱེས་ཏེ་སྐུ་དྲག་གི་ཁྱིམ་དུ་གནས་ལ་ཕྱིན་ནས་རྒྱལ་མོ་ལྟ་བུའི་འཚོ་བ་རོལ་སྐབས་གློ་བུར་དུ་ཡུལ་གྱར་པ་སྟེ་སྐྱེས་མ་ཡུལ་གྱར་པ་དཀྱུས་མ་ཞིག་ཏུ་གྱུར་པ་རེད།ཉིན་ཞིག་ཝ་ཧྲིན་ཊོན་སློབ་ཆེན་གྱིས་ཇེན་སི་མི་སི་ང་ཚོ་དང་མཉམ་དུ་ཁང་པ་འདིའི་ནང་དུ་འདུག་རྒྱུ་ཡིན་ཅེས་སྨྲས་སོངབོད་ལ་སྐད་གྲགས་ཆེ་བའི་མངའ་བདག་དང་སྐུ་དྲག་ཅིག་དང་བྱིས་པ་ཆུང་ངུ་གཉིས་དང་ས་སྐྱའི་བླ་མ་དང་ལོ་ན་ཉེར་ལྔ་ལས་མེད་པའི་ཨ་མེ་རི་ཁའི་སློབ་མ་དབུལ་པོ་ཞིག་བཅས་སི་ཡ་ཐལ་གྱི་ཁང་པ་ཉིས་ཐོག་ཅན་ཆུང་ཆུང་ཞིག་ཏུ་འཚང་ནས་སྡོད་རྒྱུ་ནི་ཅི་འདྲའི་དོགས་མི་བདེ་བ་ཞིག་ཡིན་ངེས་ཨང་།ཇེན་ནི་འདུག་རོགས་ཕལ་བ་ཞིག་མིན་པར་བོད་ཀྱི་སྐུ་དྲག་གི་ཁྱིམ་ཚང་འདི་ཨ་མེ་རི་ཁའི་འཚོ་བ་དང་གོམས་སྲོལ་ལ་ལོབས་སུ་འཇུག་རྒྱུའི་འགན་ཁུར་ཡོད་པ་རེད།